અમો જાથાના સમર્થકો ખાત્રી આપીએ છીએ કે આજ સુધી જાથાએ કર્મકંડી વિરૂદ્ધ શબદ ઉચ્ચાર્યો નથી. તેને નુકશાન થાય તેવું બોલ્યા નથી. હિન્દુ સંસ્કૃતિ કે કોઇપણ સમાજની લાગણી દુભાવી નથી. બ્રહ્મણને મળેલા હકક સામે પણ કદી બોલ્યા નથી. પૂજા પાઠ, હોમ-હવન, ધાર્મિક વિધિ કરવાની પણ કોઇને ના પાડી નથી. આજ સુધી એકપણ દાખલો નથી., છતાં જામનગર જયોતિષી પ્રકરણમાં લોકોને અવળે માર્ગે ચડાવવા, ભડકાવવા અને જયંત પંડયા ઉપર જીવલેણ હુમલો થાય તેવી ભડકાવ ભાષા બોલવામાં આવે છે તેનો સખત વિરોધ કરીએ છીએ. જયંત પંડ્યાને તાત્કાલિક અસરથી રક્ષણ આપવું સરકારની ફરજ છે. મહરાષ્ટ્રમાં અંધશ્રદ્ધા નિર્મૂલની કામગીરી કરનાર દાભોલકરની હત્યા થઇ તેવી જાથાના ચેરમેન પંડ્યાની હત્યા થાય તેવી આશંકા છે. જાથાના પંડયા ઉપર રાજયમાં ગમે ત્યારે જીવલેણ હૂમલો થાય તેવી દહેશત છે. સરકારને અમારી લાગણી પહોંચાડશો નહિ તો મોડું થશે. રાજયને સમાજ સુધારકોની જરૂર છે. સરકાર પાસે કોઇપણ ગરીબ કે મજબુર કે કામગીરી કરનાર પોલીસ બંદોબસ્ત -રક્ષણ માંગે તે હકિકત મુજબ પોલીસ ફાળવવા તે સરકારની નૈતિક જવાબદારી છે. જાથા સામે આજ સુધી એકપણ ફરીયાદ કોર્ટમાં ટકી શકી નથી. જાથાની કામગીરી સંદર્ભે અમો સૌ ગર્વ અનુભવીએ છીએ.